শহরের কেডি সরকারি উচ্চবিদ্যালয় মাঠে দিনব্যাপী অনুষ্ঠানের প্রথম পর্বে সকাল ১০টায় জাতীয় পতাকা উত্তোলন ও শান্তির প্রতীক পায়রা উড়ানো হয়। অনুষ্ঠানের উদ্বোধন করেন সংগঠনটির প্রতিষ্ঠাতা আহ্বায়ক মাহফুজুর রহমান। পরে কেডি স্কুল থেকে বর্ণাঢ্য শোভাযাত্রা বের করা হয়। শোভাযাত্রাটি শহরের বিভিন্ন গুরুত্বপূর্ণ সড়ক প্রদক্ষিণ করে। শোভাযাত্রা শেষে কেডি স্কুল মাঠে গ্রামীণ ঐতিহ্যবাহী খেলা লাঠি খেলার আয়োজন করা হয়। পরে দুপুরে আলোচনা সভা অনুষ্ঠিত হয়। দ্বিতীয় পর্বে বিকেলে মনোজ্ঞ সাংস্কৃতিক অনুষ্ঠানের আয়োজন করা হয়।#